ગૂજરાત વિદ્યાપીઠમાં શિક્ષક દ્વારા વિદ્યાર્થિનીની છેડતી કરવાની ઘટના સામે આવી છે. ઉદ્યોગ શિક્ષક ભૂપત સરવૈયા સામે મહિલા સેલમાં ફરિયાદ કરવામાં આવી છે. ફરિયાદ બાદ નિમાયેલી કમિટીની તપાસમાં ભૂપત સરવૈયા શિક્ષક કસૂરવાર સાબિત થતા નોકરીમાંથી બરતરફ કરાયો છે. ભૂપત સરવૈયા 20 વર્ષથી વિદ્યાપીઠમાં ફરજ બજાવે છે. તેમજ 12 વર્ષથી ઉદ્યોગ શિક્ષક તરીકે છે. આ લંપટ શિક્ષકને ડ્રાયવરમાંથી વગર લાયકાતે શિક્ષકનું પ્રમોશન અપાયુ હતુ.